16. ΒΑΣΙΛΙΚΟΝ ΔΙΑΤΑΓΜΑ της 3/11 Ιουλ.1950 Περί εισαγωγής εις Δωδεκάνησον των περί φορολογίας των παιγνίων διατάξεων. Έχοντες υπ’ όψει τας διατάξεις του άρθρ.1 του υπ’ αριθ.655/1948 Ν.Δ/τος «περί τρόπου εισαγωγής εις την Δωδεκάνησον φορολογικών κλπ. νόμων αρμοδιότητος Υπουργείου Οικονομικών και διαχειρίσεως των περιουσιακών στοιχείων του Ελληνικού Δημοσίου κλπ.» και την υπ’ αριθ.212/1950 σύμφωνον γνώμην του Συμβουλίου της Επικρατείας προτάσει του Προέδρου του Υπουργικού Συμβουλίου και των επί της Δικαιοσύνης και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-Από 1ης Ιουλ.1950 εισάγονται εις Δωδεκάνησον αι εις την λοιπήν Ελλάδα ισχύουσαι φορολογικαί διατάξεις του υπ’ αριθ.258/1936 Α.Νόμου «περί τροποποιήσεως, συμπληρώσεως και κωδικοποιήσεως των περί τυχηρών και μη παιγνιδίων διατάξεων», ως ετροποποιήθησαν, συνεπληρώθησαν ή αντικατεστάθησαν μεταγενεστέρως. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 